ทองที่ 2 ของไทย ร่มร่อนทีมหญิงเฉือนชนะเจ้าภาพสุดระทึก
ทัพนักกีฬาไทยได้เหรียญทองเหรียญที่ 2 แล้ว จากทีมนักกีฬาร่มร่อนประเภททีมหญิง ที่ลงแข่งในประเภททีมหญิงบินลงเป้าแม่นยำ เอาชนะเจ้าภาพ อินโดนีเซีย แบบหวุดหวิด  ,วันที่ 22 ส.ค. 61 ทีมนักกีฬาร่มร่อนประเภททีมหญิงของไทย คว้าเหรียญทองในการแข่งขันเอเชียนเกมส์ 2018 ที่ประเทศอินโดนีเซีย มาครองได้สำเร็จ หลังจากทำผลงานสุดยอดด้วยการบังคับร่มร่อนของตัวเองลงสู่เป้าหมายได้อย่างแม่นยำ ,สำหรับการแข่งขันกีฬาร่มร่อน ประเภททีมหญิงบินลงเป้าแม่นยำ แข่งกันที่สนามกูนัง มาส ปุนคัก โดยแข่งทั้งหมด 6 รอบ ซึ่งนักกีฬาทีมชาติไทย ทั้ง 3 คน ประกอบด้วย นันท์ณภัส ภุชฌงค์, จันทิกา ใจสนุก และ นฤภร วาทะยา,จากการแข่งขันครบทั้ง 6 รอบ ซึ่งมีกฎการคิดคะแนน คือ ต้องทำคะแนนให้น้อยกว่าคู่แข่งในแต่ละรอบ แล้วนำคะแนนทั้ง 6 รอบมารวมกัน ผลปรากฏว่า ทีมชาติไทย ทำคะแนนรวมได้ 2,045 แต้ม ได้เหรียญทอง ไปครอง และเป็นเหรียญทองเหรียญที่ 2 ของทัพนักกีฬาไทย ในกีฬาเอเชียนเกมส์ 2018 ส่วนเหรียญเงิน อินโดนีเซีย 2,140 แต้ม และเหรียญทองแดง เกาหลีใต้ 2,659 แต้ม,ด้านประเภททีมชาย บินลงเป้าแม่นยำ ทีมชาติไทย นายศรายุทธ ชินพงษธร, นายธนภัทร เหลืองเอี่ยม, พันจ่าโท จิรศักดิ์ วิถีธรรม, ร.ต.อ.มงกุฏ ปรีชา แล ะนายนิทัศ ยังจุ้ย ได้เหรียญทองแดง ทำได้ 1,964 คะแนน ,ส่วนเหรียญทอง อินโดนีเซีย ทำได้ 1,057 คะแนน และเหรียญเงิน เกาหลีใต้ ทำได้ 1,712 คะแนน
ทัพนักกีฬาไทยได้เหรียญทองเหรียญที่ 2 แล้ว จากทีมนักกีฬาร่มร่อนประเภททีมหญิง ที่ลงแข่งในประเภททีมหญิงบินลงเป้าแม่นยำ เอาชนะเจ้าภาพ อินโดนีเซีย แบบหวุดหวิด  
นักกีฬาร่มร่อน,ทีมชาติไทย,เอเชียนเกมส์ 2018,เอเชียนเกมส์,ดาวเด่นเหรียญทอง